Vit vóru betra liðið bert onkrar løtur í fyrra hálvleiki. Gestirnir virkaðu tendraðir og spældu við sjálvsálitið. Teir høvdu mesta spælið og hetta gav eisini úrslit, hóast eitt sindur tilvildarligt. Eftir eitt sindur av um og men framman fyri brotsteigin smekkaði Ólavur Mikkelsen til og á veg móti málinum hann rakti onkran av okkara í ryggin, og Petur Meinhard var prísgivin í málinum. Vit kláraðu ikki at gera nakað við støðuna tað, ið restaði til hálvleiks. Vit byrjaðu sera væl uppá seinna hálvleik. Tíverri hildu vit bert trýstið í fimm til tíggju minuttir og restina av seinna hálvleiki áttu gestirnir sum hann var. Lítið annað er siga frá, uttan at Emil mátti á skaðastovuna eftir at hava fingið stórt sár á vørrina. Holgar var eisini skiftur út eftir slakan tíma, av tí at hann ikki enn er komin seg eftir lyskuskaða. Vónandi verður hann 100% eftir steðgin. Vit spæla nú ikki aftur fyrr enn um ein mánaða, tá vit skulu til Sands tann 1. august.